బ్యాంకుల నిధుల సేకరణకు మసాలా బాండ్లే మేలు!
ముంబై, ఆగస్టు 26: బ్యాంకింగ్‌రంగంలో మూలధన వనరులసమస్యను అధిగమించేందుకు మసాలా బాండ్లు ఎంతో ఉపకరిస్తాయని రేటింగ్‌ సంస్థలు చెపుతున్నాయి. రిజర్వుబ్యాంకు ముందురోజే స్థిర ఆదాయం, కరెన్సీ మార్కెట్లకు సంబంధించి కొంత కార్యాచరణను చేపట్టింది. ఆర్‌బిఐ చేపట్టిన ఈ కార్యాచరణతో బ్యాంకులు మసాలా బాండ్లు జారీచేసేందుకు మార్గం ఏర్పడుతోంది. అదనపు టైర్‌వన్‌, టైర్‌2 బాండ్ల మూలధన వనరులు సమీకరించుకునేందుకు వీలవుతుంది. రిజర్వుబ్యాంకు దేశంలోని స్థిరమైన, కరెన్సీ మార్కెట్లకు సంబంధించి కొంత సవరణలు చేస్తున్నది. మసాలాబాండ్లు, రూపాయి బాండ్లజారీ ద్వారా బ్యాంకులకు ఈ మూలధన నిధుల సమీకరణ కొంతసమస్యలు అధిగమించినట్లవుతుంద ని ఫిట్జ్‌ రేటింగ్స్‌ వెల్లడించింది. అయితే మసాలా బాండ్ల మార్కెట్‌ ఇప్పటికీ బాల్యావస్థలోనే ఉంది. అయితే ఆర్‌బిఐ తీసుకున ప్రాథమిక క్రమబద్దీకరణ కార్యాచరణ గతఏడాది సెప్టెంబరునుంచి అమలులోకి రావడంతో కార్పొరేట్లు కొంత ముందుకు వచ్చాయి. మొదటిసారిగా హెచ్‌డిఎఫ్‌సి, ఎన్‌టిపిసి కంపెనీలు జూలై ఆగస్టు నెలల్లో ఇప్పటివరకూ మసాలాబాండ్లు జారీచేసాయి. పిట్జ్‌ అంచనాలప్రకారం చూస్తే రాను న్న కొన్ని సంవత్సరాలకుగాను బేసెల్‌3 నిబంధనల ప్రకారం బ్యాంకులకు 2017-2019వరకూ 90 బిలియన్‌ డాలర్లనిధులు అవసరంఅవుతాయి. మసాలా బాండ్లతోనే బ్యాంకులకు ప్రభుత్వపరంగా అందు తున్న మూలధన నిధులకు తోడు సొంతవనరుల సమీకరణ సునాయాసం అవుతుందని తెలుస్తోంది. .